Diari Oficial de la Generalitat Valenciana


Sumari del DOGV 6806, del 28-06-2012 (2012/6226)

RESOLUCIÓ de 18 de juny de 2012, de la Subdirecció General de Personal Docent, sobre provisió de llocs de treball en règim d'interinitat en les ensenyances de formació professional inicial, les ensenyances artístiques i ensenyances d'idiomes.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6806

Data del DOGV
:   28-06-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/6226


Data del document
:   18-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * concurs administratiu

RESOLUCIÓ de 18 de juny de 2012, de la Subdirecció General de Personal Docent, sobre provisió de llocs de treball en règim d'interinitat en les ensenyances de formació professional inicial, les ensenyances artístiques i ensenyances d'idiomes. [2012/6226]  
En la pràctica quotidiana de la provisió dels llocs de treball en règim d'interinitat, s'observa la necessitat millorar l'actual sistema de constitució de borses de treball als perfils i necessitats derivades de les ensenyances de formació professional inicial de les ensenyances artístiques i de les ensenyances d'idiomes, conseqüència de la implantació dels nous plans d'estudis i, en particular, en el cas de les ensenyances de formació professional inicial de grau superior i de les ensenyances artístiques superiors, de la seua adaptació a l'Espai Europeu d'Educació Superior.   
  
Així mateix, la Resolució de 26 de novembre de 2010, del director general de Personal de la Conselleria d'Educació, per la qual s'acorda la publicació de l'acord subscrit per la Conselleria d'Educació i les organitzacions sindicals pel qual s'establix el sistema de provisió de llocs de treball en règim d'interinitat, establix en la disposició addicional quinta que, en aquelles especialitats que determine la direcció general competent en matèria de personal docent, les convocatòries per a constituir borses extraordinàries podran establir l'obligació de superar proves específiques d'aptitud relacionades amb les dites especialitats.  
  
A la vista de tot això, resulta procedent preveure la realització d'una prova d'aptitud eliminatòria prèvia a la constitució de les borses en què així es determine per a les especialitats de les ensenyances anteriorment assenyalades.  
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic, i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
  
D'acord amb el que preveu la disposició addicional sexta de la Llei Orgànica 2/2006, de 3 de maig, d'Educació, i de conformitat amb l'article tercer de la Resolució de 20 d'abril de 2012, de la Subsecretaria de la Conselleria d'Educació, Formació i Ocupació sobre delegació de competències en determinats òrgans de la Conselleria d'Educació, Formació i Ocupació, la Subdirecció General de Personal Docent, consultada la Comissió Paritària de Seguiment de l'Acord sobre Provisió de Llocs de Treball en Règim d'Interinitat, resol:  
  
  
Primer  
La present resolució s'aplicarà a la convocatòria de borses extraordinàries per a la provisió de llocs de treball corresponents a les ensenyances de formació professional inicial, inclosa l'especialitat d'informàtica, les ensenyances artístiques i d'idiomes.  
  
Segon  
La convocatòria de borses extraordinàries la realitzarà l'òrgan competent en matèria de personal docent i inclouran:  
- Els perfils exigits, inclòs si és el cas els requisits lingüístics dels llocs.  
- Els requisits exigits per la normativa vigent per a l'accés al cos docent corresponent.  
- El termini de presentació d'instàncies que serà de cinc dies hàbils.  
- El desenvolupament del barem respectant el que preveu la present resolució.  
- En el cas que es preveja la realització de prova d'aptitud, el seu desenvolupament, que en tots els casos previstos per la present resolució tindrà caràcter previ i eliminatori expressada en termes d'apte/a o no apte/a.  
- L'exempció de la prova d'aptitud d'aquells participants que hagen aprovat en la mateixa especialitat tots els exercicis del procediment selectiu corresponent.   
- La direcció territorial encarregada de la seua gestió.  
Tercer  
La publicació de la convocatòria es realitzarà necessàriament en les direccions territorials i en la pàgina web de la conselleria competent en matèria d'educació.  
  
Quart  
El barem aplicable per a la resolució de les convocatòries serà el següent:  
Ensenyances de formació professional inicial i ensenyances d'idiomes  
1. Haver aprovat en la mateixa especialitat en procediments selectius convocats en virtut del Reial Decret 850/93 o Reial Decret 334/2004 o Reial Decret 276/2007 (màxim 5 punts).  
En el cas de procediments selectius convocats en virtut del Reial Decret 850/1993:   
Un exercici: 2 punts.  
Dos exercicis: 3 punts.  
Tres exercicis: 5 punts.  
En el cas de procediments selectius convocats en virtut del Reial Decret 334/2004:  
Un exercici: 3 punts.  
Dos exercicis: 5 punts.  
En el cas de procediments selectius convocats en virtut del Reial Decret 276/2007:  
Haver aprovat la prova: 5 punts.  
Només es tindrà en compte un procediment selectiu.  
2. Experiència docent en centres sostinguts amb fons públics en l'especialitat convocada: 1 punt per any (màxim 5 punts).  
Les fraccions es valoraran a raó de 0,083 per mes.  
3. Experiència laboral en l'àrea de coneixement i titulació: 0,5 punts per any. Les fraccions es valoraran a raó de 0,042 per mes (màxim 5 punts).  
En cas de produir-se empats en la puntuació, es resoldran de conformitat amb els criteris següents:  
1r. Més puntuació en l'apartat 1 del barem.  
2n. Més puntuació en l'apartat 2 del barem.  
3r. Més puntuació en l'apartat 3 del barem.  
4t. Orde alfabètic del primer cognom del personal aspirant empatat, començant l'orde per la lletra resultant de l'últim sorteig que s'haja celebrat per a designar la lletra d'inici dels procediments selectius en l'àmbit de la Generalitat Valenciana.  
  
Ensenyances artístiques professionals  
1. Haver aprovat en la mateixa especialitat en procediments selectius convocats en virtut del Reial Decret 850/93 o Reial Decret 334/2004 o Reial Decret 276/2007 (màxim 5 punts).  
En el cas de procediments selectius convocats en virtut del Reial Decret 850/1993:   
Un exercici: 2 punts.  
Dos exercicis: 3 punts.  
Tres exercicis: 5 punts.  
En el cas de procediments selectius convocats en virtut del Reial Decret 334/2004:  
Un exercici: 3 punts.  
Dos exercicis: 5 punts.  
En el cas de procediments selectius convocats en virtut del Reial Decret 276/2007:  
Haver aprovat la prova: 5 punts.  
Només es tindrà en compte un procediment selectiu.  
2. Experiència docent en centres sostinguts amb fons públics en l'especialitat convocada: 1 punt per any (màxim 5 punts).  
Les fraccions es valoraran a raó de 0,083 per mes.  
3. Experiència laboral en l'àrea de coneixement i titulació: 1 punt per any. Les fraccions es valoraran a raó de 0,083 per mes (màxim 5 punts).  
En cas de produir-se empats en la puntuació, es resoldran de conformitat amb els criteris següents:  
1r. Més puntuació en l'apartat 1 del barem.  
2n. Més puntuació en l'apartat 2 del barem.  
3r. Més puntuació en l'apartat 3 del barem.  
4t. Orde alfabètic del primer cognom del personal aspirant empatat, començant l'orde per la lletra resultant, de l'últim sorteig que s'haja celebrat per a designar la lletra d'inici dels procediments selectius en l'àmbit de la Generalitat Valenciana.  
  
Ensenyances artístiques superiors  
1. Haver aprovat en la mateixa especialitat en procediments selectius convocats en virtut del Reial Decret 850/93 o Reial Decret 334/2004 o Reial Decret 276/2007 (màxim 5 punts).  
En el cas de procediments selectius convocats en virtut del Reial Decret 850/1993:   
Un exercici: 2 punts.  
Dos exercicis: 3 punts.  
Tres exercicis: 5 punts.  
En el cas de procediments selectius convocats en virtut del Reial Decret 334/2004:  
Un exercici: 3 punts.  
Dos exercicis: 5 punts.  
En el cas de procediments selectius convocats en virtut del Reial Decret 276/2007:  
Haver aprovat la prova: 5 punts.  
Només es tindrà en compte un procediment selectiu.  
2. Experiència docent en centres sostinguts amb fons públics en l'especialitat convocada: 1 punt per any (màxim 5 punts). Les fraccions es valoraran a raó de 0,083 per mes.  
3. Experiència laboral en l'àrea de coneixement i titulació: 1 punt per any (màxim 5 punts). Les fraccions es valoraran a raó de 0,083 per mes.   
4. Altres mèrits (màxim 5 punts).  
4.1 Per premis artístics de reconegut prestigi relacionats amb l'especialitat a què s'opte en concursos o en certàmens d'àmbit autonòmic, nacional o internacional.  
Per composicions estrenades com a autor o gravacions amb depòsit legal. Concerts com a director, solista, solista en l'orquestra o en agrupacions cambrístiques (duos, trios, quartets, etc.).   
Per exposicions individuals o col·lectives.  
Per creacions registrades com a propietat industrial.  
(màxim 3 punts)  
4.2 Per publicacions de caràcter científic relacionades amb l'especialitat a què s'opte. (màxim 3 punts).  
En cas de produir-se empats en la puntuació, es resoldran de conformitat amb els criteris següents:  
1r. Més puntuació en l'apartat 1 del barem.  
2n Més puntuació en l'apartat 2 del barem.  
3r. Més puntuació en l'apartat 3 del barem.  
4t. Més puntuació en l'apartat 4 del barem.  
5t. Orde alfabètic del primer cognom del personal aspirant empatat, començant l'orde per la lletra resultant de l'últim sorteig que s'haja celebrat per a designar la lletra d'inici dels procediments selectius en l'àmbit de la Generalitat Valenciana.  
  
Quint  
Els procediments es resoldran per una comissió de selecció composta pels membres següents:  
President:   
- El subdirector general de Personal Docent o funcionari en qui delegue.  
Vocals:   
- Un inspector d'educació.  
- Dos funcionaris docents de carrera preferentment de l'especialitat o del cos corresponent a la convocatòria.  
- Un representant de la direcció general competent per raó de la matèria o ISEACV, en funció de l'especialitat convocada.  
  
Sext   
Les funcions de la comissió de selecció seran les d'elaborar i avaluar la prova d'aptitud dels aspirants, així com baremar els seus mèrits en el cas de ser declarats aptes, aprovar les llistes provisionals i definitives d'aspirants seleccionats i elevar les llistes a l'òrgan competent en matèria de personal docent per a la seua publicació.  
  
La comissió serà assistida en les seues funcions administratives i en la baremació dels mèrits presentats pels participants per les unitats de personal de la direcció territorial que gestione el procediment i si és el cas per la Subdirecció General de Personal Docent.  
  
Contra la present resolució, que posa fi a la via administrativa, es podrà interposar, sense perjuí de qualsevol altre que es considere procedent, un recurs potestatiu de reposició davant de l'òrgan competent en matèria de personal docent de la conselleria competent en matèria d'educació en el termini d'un mes a comptar de l'endemà de la publicació, de conformitat amb el que preveuen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé directament un recurs contenciós administratiu en el termini de dos mesos, a comptar de l'endemà de la publicació, davant del jutjat contenciós administratiu en la circumscripció del qual tinguen el seu domicili o, alternativament, davant del Jutjat Contenciós Administratiu de València, d'acord amb el que preveu els articles 8.2, 14.2, 25.1 i 46.1 de la Llei 29/98, de 13 de juliol, Reguladora de la Jurisdicció Contenciosa Administrativa.  
  
  
València, 18 de juny de 2012.- El subdirector general de Personal Docent, p. d. (Resolució de 20 d'abril de 2012, DOCV de 27 d'abril): Jesús Carbonell Aguilar.